ANC verloor hofsaak | Die Vryburger
Die Zille-party het met hulle SMS waarin mense verwittig is dat die ANC se pres. Zuma as 'n dief bestempel word in die hof beland toe die ANC besluit het om die saak in die howe uit te klaar.
Waarnemende regter Mike Hellens het in die Johannesburgse Hooggeregshof, die Zille-party gelyk gegee dat 'n redelike standpunt van 'n redelike mens tot so 'n gevolgtrekking kan kom.
Regter Hellens het breed uitgewei oor die Nkandla saak en selfs uit die Openbare Beskermer (OB) se verslag aangehaal wat aandui dat die president gebreke getoon het met die hantering van die uitgawes wat R246miljoen beloop.
Gevolglik het die regter in sy uitspraak, die ANC se betoog verwerp en selfs 'n kostebevel uitgereik teen die ANC.
'n Erg verleë ANC se enigste kommentaar was dat die party die uitspraak bestudeer.
One thought on "ANC verloor hofsaak"
DuP du Plessis April 7, 2014 at 10:55 am
Nou sal daar seker weer geapelleer word en 'n ander ANC-gesinde regter gekry word om die apelsaak te hanteer. Dit sal maande duur en die ANC-regter sal hulle gelykgee en beslis dat weens tegniese redes, soos bv. dat Zuma nog nooit as dief betrap was en skuldig bevind was nie, of dat regter Hellens dalk familie van Hellen Zille is en die uitspraak dus ongeldig is.
Daarna sal Zille die Grondwetlike hof nader en aanvoer dat sy eintlik 'n grondeis teen Nkandla gaan instel, want Nathaniel Isaacs, haar agter Oupa-grootjie, het in 1836 in sy boek "Travels and Adventures in Eastern Africa" gemeld dat 'King Chaka' daardie gebied aan hom geskenk het; dus het Zuma die grond eintlik van haar gesteel.
Intussen het die algemene verkiesing-sirkus sy loop geneem en Zuma ontvang die Uniegebou as geskenk van Kgosientso Ramokgopa, die 'eerste burger' van Tshwane, en skielik is almal tevrede en die lekker lewe in die NSA gaan voort.